Žaloba na vrátenie úverových prostriedkov
			z dôvodu odstúpenia od zmluvy 
Okresný súd
Hviezdoslavova ul. č. 28, 010 59 Žilina
Žalobca:	Podnikateľská banka, a.s. so sídlom v Žiline, Nám. Osloboditeľov č. 5, 
	IČO, DIČ, IČ DPH
	zastúpená Ing. Jozefom Milučkým, predsedom predstavenstva
	zapísaná v obchodnom registri Okresného súdu v Žiline, odd. vo vl. č. ...............................
Žalovaný: 	Peter Biely – Autodoprava, Žilina, Bajzova ul. č. 21, 
	IČO, DIČ, IČ DPH
	osvedčenie o živnostenskom podnikaní reg. č. ...............................
Žaloba na vrátenie úverových prostriedkov z dôvodu odstúpenia od zmluvy
I.
Žalobca ako veriteľ na základe úverovej zmluvy č. 796/23 zo dňa 15. 6. 2023 poskytol obžalovanému návratný úver vo výške 100 000 eur (slovom stotisíc eur) s dobou splatnosti do 30. 6. 2025, s úrokovou sadzou 15 %.
Dôkaz:
–	Úverová zmluva zo dňa 15. 6. 2023
II.
Podľa zmluvného dojednania vyplývajúceho z Čl. III úverovej zmluvy poskytol žalobca úver žalovanému výlučne na výstavbu viacúčelovej výrobnej haly v súlade s podnikateľským plánom, ktorý je prílohou tejto zmluvy, s tým, že predmetný objekt bol v prospech žalobcu dohodnutý ako predmet záložného práva. Žalovaný garantoval návratnosť úveru v lehote podľa Čl. I. Pri prerokúvaní úverových podmienok a poskytnutí úveru žalobca zistil, že žalovaný použil úverové prostriedky, ktoré mu žalobca poskytol vo výške 100 000 € (slovom jednostotisíc eur) na nákup motorového vozidla.
Dôkaz:
–	Kúpnopredajná zmluva na nákup motorového vozidla
III.
Pretože žalovaný nedodržal podmienky vyplývajúce z úverovej zmluvy a úverové prostriedky použil na iný než na dohodnutý účel, žalobca doporučeným listom zo dňa 20. 8. 2023 adresovaným žalovanému odstúpil od úverovej zmluvy. Súčasne žalovaného vyzval, aby prostriedky vo výške 100 000 € (jednostotisíc eur) a úrok vo výške 15 % z dlžnej sumy vrátil žalobcovi do 15 dní od uzatvorenia zmluvy. Žalovaný odmietol vrátiť poskytnuté úverové prostriedky s tým (list zo dňa 2. 9. 2023), že nemá na účte dostatok prostriedkov.
Dôkaz:
–	List zo dňa 20. 8. 2023
–	Doručenka
–	List žalovaného zo dňa 2. 9. 2023
IV.
Pretože žalovaný odmieta dobrovoľne splniť svoju zákonnú povinnosť, žiada žalobca, aby Okresný súd v Žiline vydal tento
rozsudok:
Žalovaný je povinný vrátiť žalobcovi sumu 100 000 €, zaplatiť úroky z omeškania a trovy konania, a to do 3 dní od nadobudnutia právoplatnosti rozsudku.
Žilina 1. 2. 2024